че това е поверителна информация. ПКНР също така не предостави подробна информация относно характеристиките на вътрешния пазар на влагани материали за електрически велосипеди в Китай. Например информация относно дела на държавните предприятия във вътрешното производство и консумация, размера на вътрешния пазар, ценовите политики на държавата и/или на държавните предприятия, действителните цени на влаганите материали на вътрешния пазар, ограниченията за износа и вноса, или свързаните с това статистически данни.
 (374)
 Както беше упоменато в съображение 50, само един доставчик на части на велосипеди (Bafang), който е предоставял влагани материали на включените в извадката производители износители, представи информация относно дейността си и така оказа съдействие при разследването по собствена инициатива.
 (375)
 Тъй като Комисията не получи информация от страна на ПКНР, по-специално относно структурата на вътрешния пазар, механизмите на ценообразуване и самите цени, и акционерната структура на дружествата, Комисията счете, че не е получила информация от основно значение за разследването.
 (376)
 Оказалият съдействие доставчик е един от основните китайски производители на двигатели за отрасъла на електрическите велосипеди. Същият доставчик е продавал също така двигатели и акумулаторни батерии на отрасъла за производство на електрически велосипеди. При разследването беше установено, че дружеството е изнасяло модели двигатели и акумулаторни батерии с равностойни технически характеристики на различни цени в зависимост от пазара и системно е продавало двигатели на значително по-ниски цени на вътрешния пазар, отколкото на пазара за износ.
 (377)
 Както се посочва в раздел 3.2 по-горе, тъй като не бяха получени отговори на въпросника от доставчици на влагани материали и при липсата на информация, която да е представена от ПКНР в това отношение, Комисията уведоми ПКНР, че може да ѝ се наложи да използва за основа на констатациите си наличните данни в съответствие с член 28, параграф 1 от основния регламент по отношение на информацията във връзка с доставчиците на двигатели, акумулаторни батерии, блокове за управление и други части на електрически велосипеди.
 (378)
 Комисията предостави на ПКНР възможността да коментира. ПКНР обаче не представи нито коментари, нито допълнителна информация или доказателства в това отношение.
 3.7.2. Предоставяне на двигатели при занижени цени
 3.7.2.1. Собственост и държавно влияние върху местните доставчици на двигатели за електрически велосипеди
 (379)
 Както е подробно разяснено в съображение 404, на първо място следва да се отбележи, че китайският вътрешен пазар на двигатели като цяло е доминиран от китайските местни доставчици, които имат пазарен дял от над 90 %.
 (380)
 При липсата на информация, предоставена от ПКНР относно броя и собствеността на местните доставчици на двигатели за електрически велосипеди, Комисията първоначално анализира ситуацията с доставчиците въз основа на данните, предоставени от включените в извадката пет групи производители износители.
 (381)
 На тази основа Комисията идентифицира 10 китайски доставчика.
 (382)
 Сред тези 10 доставчика на двигатели за включените в извадката производители износители, трима бяха членове на Китайската асоциация за велосипеда (КАВ), включително Bafang, а един — държавно предприятие. Държавните предприятия и членовете на КАВ са представлявали 41 % от общото количество, доставяно на включените в извадката производители износители и до 66 % от общата стойност през разследвания период. Комисията успя да установи частната собственост само